**29.01.2018.**

**Volonterski klub Tadija – osnivanje**

U okviru projekta "Školontiranje",  koji za cilj ima povećati broj kvalitetnih i održivih volonterskih programa, posebice programa školskog volontiranja i volontiranja u zajednici, osnovan je **Volonterski klub Tadija.**Projekt, u partnerstvu s odgojno-obrazovnim ustanovama – Ekonomska škola Vukovar, Osnovna škola Nikole Andrića Vukovar i Tehnička škola Sisak te organizacijom civilnog društva – Volonterski centar Osijek, provodi PRONI Centar za socijalno podučavanje, a sufinancirala ga je Europska unija iz Europskog socijalnog fonda u iznosu od 1.072.532,86 kn. Ukupna vrijednost projekta je 1.134.356,84 kn.

Volontiranjem se bavimo već dugi niz godina, a za isto smo primili i dvije formalne nagrade: ***Otisak srca*** - priznanje i nagradu za najbolju volontersku inicijativu, 2012. godine, za volonterski projekt: Želim igralište, od Nacionalne zaklade za razvoj civilnoga društva te priznanje i nagradu **Najljepši školski vrt kontinentalne Hrvatske,**2014. godine od HRT-a.

Radom školskog volonterskog kluba koordinira Ivana Mašić, stručna suradnica pedagoginja, zamjenica je ravnateljica, Ruža Novaković. Koordinator programa za razrednu nastavu je Jela Mandić, vjeroučiteljica, a za predmetnu nastavu Andreja Žitković, prof. filozofije i engleskog jezika i književnosti.











